הגברת הראשונה של ארצות הברית

הגברת הראשונה של ארצות הברית (באנגלית: First Lady of the United States ובקיצור FLOTUS) הוא התואר (הלא-רשמי) של המארחת בבית הלבן. תפקיד זה מבוצע, על פי המסורת, על ידי אשת נשיא ארצות הברית. לעיתים כאשר אין לנשיא אישה, מתבצע התפקיד על ידי קרובת משפחה שלו. היות ש"הגברת הראשונה" אינו תואר רשמי המוגדר בחוק האמריקני, עשויות לחול הגדרות שונות באשר לזכאות לשאת בתואר זה. מקורות הבית הלבן מגדירים כ"גברת ראשונה" רק נשים שהיו בפועל רעיותיהם של נשיאי ארצות הברית (ואפילו כאלה שהלכו לעולמן טרם כהונת בעליהן כנשיא), בעוד מקורות היסטוריוגרפיים אחרים מעניקים את התואר לכל מי שמילאה בפועל בתפקיד "המארחת" או "גבירת הבית" של הבית הלבן, גם אם לא הייתה רעיית נשיא. על פי הנוהג, התואר מתייחס רק לבעלת התפקיד בעת שבעלה מכהן כנשיא ולא לפני כהונתו או לאחר סיומה. דיוקנות של הגברות הראשונות מוצגות בחדר הזהב של הבית הלבן. החל מינואר 2021 הגברת הראשונה של ארצות הברית היא ג'יל ביידן, רעייתו של הנשיא ג'ו ביידן. מקור התואר "הגברת הראשונה" בארצות הברית. בשנים הראשונות שלאחר הקמת ארצות הברית לא היה תואר רשמי לאשת הנשיא. כל אחת מנשות הנשיאים העדיפה שיקראו לה באופן שונה לדוגמה: "ליידי", "הגברת הנשיאה", "המלכה" וכו', כך למשל מרתה וושינגטון העדיפה מעין תואר אצולה - "ליידי וושינגטון". הראשונה בנשות הנשיאים שזכתה לתואר "הגברת הראשונה" הייתה דולי מדיסון ב-1849 בעת נאום שנישא בהלווייתה על ידי הנשיא זאכרי טיילור, אולם לא נותר עותק כתוב של נאום ההספד. השימוש בתואר זה הלך וגבר עם הזמן. האזכור הראשון הנושא את התואר שנשמר כתוב מופיע בדף מיומנו של ויליאם האוורד ראסל מיום 3 בנובמבר 1863, בו הוא מתייחס ל"רכילות אודות הגברת הראשונה של המדינה" (gossip about ‘the first Lady in the Land’). התואר הפך מקובל בשנת 1877 כשהעיתונאית מרי קלמר איימס השתמשה בו ביחס לאשת הנשיא לוסי הייז בעת תיאור השבעתו של הנשיא רתרפורד הייז. לוסי ווב הייז הייתה פופולרית ביותר בקרב החברה הגבוהה בוושינגטון, ובשל כך הפך התואר מקובל ונפוץ. תפקיד הגברת הראשונה, שאינו תפקיד נבחר, אינו כולל חובות רשמיות, והגברת הראשונה אינה מקבלת שכר. עם זאת, מצופה מהגברת הראשונה לנכוח בכל האירועים הרשמיים כמארחת לצד הנשיא. כמו כן מצופה מהגברת הראשונה להשתתף בפעילויות צדקה. הילרי קלינטון הייתה הראשונה מבין הגברות הראשונות שהתערבה בענייני המדינה ונטלה סמכויות, והיא טיפלה ברפורמות במערכת הבריאות בארצות הברית. אשת סגן נשיא ארצות הברית מכונה הגברת השנייה של ארצות הברית. בארצות הברית, התואר "האדון הראשון" או "הג'נטלמן הראשון" (first gentleman) עשוי להיות מיוחס לגבר שנשוי לאישה שמכהנת כראשת הרשות המבצעת, הן ברמה הפדרלית (כבן זוגה של אישה נשיאה), והן ברמת המדינות (כבן זוגה של מושלת מדינה). עד כה לא זכה אף אדם בתואר "האדון הראשון של ארצות הברית", כבן זוג של אישה נשיאה, שכן עד כה לא נבחרה אישה לתפקיד זה. ב-2016 הייתה הילרי קלינטון לאישה הראשונה שהתמודדה לנשיאות מטעם אחת משתי המפלגות הגדולות, ועלו שאלות כיצד יכונה בן זוגה, הנשיא לשעבר ביל קלינטון, אם היא תיבחר. במהלך מסע הבחירות, התואר "האדון הראשון של ארצות הברית" (First Gentleman of the United States) היה השכיח ביותר, אם כי כנשיא לשעבר, אמור היה קלינטון להיקרא עדיין בתואר "אדוני הנשיא". בסופו של דבר לא נבחרה הילרי קלינטון לנשיאות, והסוגיה ירדה מהפרק. ב-2021, הפך דאגלס אמהוף להיות "האדון השני של ארצות הברית" כאשר רעייתו, קמלה האריס הושבעה כסגנית נשיא ארצות הברית. ברמת המדינות, הראשון לכהן כאדון הראשון היה ג'יימס פרגוסון, מושל טקסס לשעבר, שנאלץ לפרוש מתפקידו בשל האשמות בשחיתות, ושרעייתו, מרים א. פרגוסון, נבחרה ב-1925 כמושלת המדינה הראשונה וכיהנה בתפקיד בשתי תקופות כהונה בלתי רצופות. השני לשאת את תואר האדון הראשון, היה גם הוא מושל לשעבר בעצמו, מושל אלבמה ג'ורג' וולאס, שבין שתיים מתקופות כהונתו כיהנה בתפקיד רעייתו לורלין וולאס. השלישי לכהן בתפקיד האדון הראשון, והראשון שלא כיהן קודם כמושל בעצמו, היה תומאס גראסו, בן זוגה של מושלת קונטיקט אלה גראסו, שהושבעה לכהונתה ב-1975. ב-2019, בן זוגו של מושל קולורדו ג'ארד פוליס, מרלון רייס, היה הראשון מבין האדונים הראשונים שהיה נשוי למושל בנישואים חד-מיניים. הנשים הבאות הוכרו על ידי הספרייה הלאומית של הגברות הראשונות (The National First Ladies' Library) כגברות ראשונות של ארצות הברית, אף שחלקן לא היו אשת הנשיא: הנשים הבאות שימשו כגברת הראשונה של ארצות הברית בהיעדר אשת נשיא או במקרים בהם אשת הנשיא לא שימשה בתפקיד זה: הגברת השנייה של ארצות הברית משרד הגברת הראשונה של ארצות הברית אתר האינטרנט הרשמי של הגברת הראשונה של ארצות הברית (באנגלית) הגברות הראשונות של ארצות הברית, באתר הבית הלבן National First Ladies' Library - אתר המוקדש לגברות הראשונות של ארצות הברית הגברת הראשונה של ארצות הברית, באתר אנציקלופדיה בריטניקה (באנגלית) בני זוג של נשיאים - ארצות הברית, דף שער בספרייה הלאומית הגברת הראשונה של ארצות הברית, ברשת החברתית פייסבוק הגברת הראשונה של ארצות הברית, ברשת החברתית אקס (טוויטר) הגברת הראשונה של ארצות הברית, ברשת החברתית אינסטגרם נאום זה אוזכר בנאומה של הילרי קלינטון